ועדת הכספים, כנסת 20, פרוטוקול מספר 121, 2015-10-26 14:00

משה גפני: אני פותח את ישיבת ועדת הכספים.

משה גפני: על סדר היום פרק ה' (מסים) למעט סעיפים 13(12)(א), 16(3)(א) ו-24(2)(א) (קנס גירעון) מתוך הצעת חוק ההתייעלות הכלכלית (תיקוני חקיקה להשגת יעדי התקציב לשנות התקציב 2015 ו-2016), התשע"ה-2015, סעיף 15, נקודת זיכוי במס לאקדמאים.

<שגית אפיק: אני אתחיל להקריא.

<שגית אפיק: סעיפים 40(ג) ו-40(ד) לפקודת מס הכנסה (הוראת שעה).

<שגית אפיק: לגבי מי שסיים לימודים כאמור בסעיפים 40(ג) או 40(ד) לפקודה לפי העניין בתקופה שמיום כ' בטבת התשע"ו (1 בינואר 2016) עד ט"ז בטבת התשפ"א (31 בדצמבר 2020) יקראו את הסעיפים האמורים בשינויים המפורטים להלן.

<שגית אפיק: למעשה מדובר כאן בהארכה של הוראת שעה שהייתה לשנה בלבד שנקבעה בחוק ההסדרים 2013-2014 לאחר שהתבקש בוועדה לבטל את ההסדר של מתן נקודות זיכוי לאקדמאים בשנות המס הראשונות לאחר סיום לימודיהם.

<שגית אפיק: הוועדה לא הסכימה לקבל את הביטול וברגע האחרון אחת הפשרות שהתקבלה הייתה לקבוע שיינתן ההסדר הבא, שאני תכף אמשיך להקריא, כך שיהיה הסדר של מחצית נקודות הזיכוי לתקופת זמן של שנה אחת בלבד למשך שנה אחת.

<שגית אפיק: זה מה שקבעה הוועדה וזה עבר בחקיקה ב-2013-2014.

<שגית אפיק: הנה, הגיעה רשות המסים.

<שגית אפיק: תמשיכו אתם להקריא.

<שגית אפיק: עכשיו מבקשים להאריך את אותה הוראת שעה שהייתה לשנה אחת בלבד לחמש שנים נוספות עד שנת 2020.

<שגית אפיק: עד סוף שנת 2020 כך שזה אפילו יותר מחמש שנים.

<ברוך משולם: חמש שנים.

<שגית אפיק: כן.

<שגית אפיק: חמש שנים.

<שגית אפיק: תמשיכו להקריא.

<ברוך משולם: בסעיף 40(ג) – בסעיף קטן (ב), במקום הסיפה החל במלים "במספר שנות מס" יקראו "במשך שנת מס אחת".

<שגית אפיק: רגע.

<שגית אפיק: עד היום בעצם ניתנו נקודות הזיכוי לאחר הלימודים למשך שנות התואר האקדמי שאותו אדם למד.

<ברוך משולם: תלוי בתואר.

<שגית אפיק: שלוש וחצי שנים, שנתיים לתואר שני.

<ברוך משולם: לא.

<ברוך משולם: ובלבד שלא יעלה על שלוש שנים.

<ברוך משולם: זאת אומרת, תואר ראשון שלוש שנים, תואר שני, מחצית הנקודה, שנתיים.

<ברוך משולם: זה תלוי בהתאם לתואר.

<שגית אפיק: עכשיו את מקצרים את המספר הזה משלוש לשנה אחת, השנה הראשונה שלאחר הלימודים.

<ברוך משולם: כן.

<ברוך משולם: אנחנו בעצם עושים הסדר כולל על כולם שייתן נקודה אחת בשנת המס שלאחר מכן שהוא יכול לממש אותה.

<ברוך משולם: תואר ראשון, הוא בפנים.

משה גפני: זה לא שווה כלום.

<שגית אפיק: בשנה הראשונה הוא מרוויח הכי פחות.

<ברוך משולם: זאת ההצעה.

משה גפני: אני יודע שזאת ההצעה, אבל אתה עושה את זה בלהט כזה.

משה גפני: בסדר.

משה גפני: זה לא שווה כלום.

<שגית אפיק: תמשיך.

<ברוך משולם: בסעיף קטן (ג), בכל מקום, במקום "החל בשנת המס" יקראו "בשנת המס", אחרי "הראשון" יקראו "או בשנת המס שלאחריה לפי בחירתו של היחיד שזכאי לקבל תואר אקדמי ראשון" ובסופו יקראו "או בשנת המס שלאחריה לפי בחירתו של היחיד שזכאי לקבל תואר אקדמי שני".

<ברוך משולם: בסעיף קטן (ג)(1), במקום "נקודות" יקראו "נקודת", במקום "יובאו" יקראו "תובא" ובכל מקום במקום "החל בשנת המס" יקראו "בשנת המס".

<ברוך משולם: בסעיף קטן (ד) - בפסקה (1), במקום "בכל שנות מס" יקראו "בשנת מס אחת".

<ברוך משולם: במקום "בשתי שנות מס" יקראו "בשנת מס אחת" ובסופו יקראו "או בשנת המס שלאחריה לפי בחירתו של היחיד הזכאי לקבל תואר אקדמי שלישי ברפואה או ברפואת שיניים".

<ברוך משולם: בפסקה (2), בכל מקום במקום "החל בשנת המס" יקראו "בשנת המס", במקום "במספר שנות מס כאמור בסעיף קטן (ב) לעניין לימודי תואר אקדמי ראשון" יקראו "או בשנת המס שלאחריה לפי בחירתו של היחיד במסלול לימודים ישיר לתואר אקדמי שלישי", במקום "למשך שתי שנות מס" יקראו "למשך שנת מס אחת" ובסופו יקראו "או בשנת המס שלאחריה לפי בחירתו של היחיד האמור".

<ברוך משולם: בסעיף 40(ד) - בסעיף קטן (ב), במקום הסיפה החל במלים "במספר שנות מס" יקראו "במשך שנת מס אחת".

<ברוך משולם: בסעיף קטן (ג), במקום "החל בשנת מס" יקראו "בשנת מס", ואחרי "לימודיו" יקראו "או בשנת המס שלאחריה לפי בחירתו של היחיד שסיים לימודי מקצוע והיה זכאי לתעודת מקצוע".

<ברוך משולם: אלה בעצם התאמות טכניות למתווה בהתאם למתווה לפני הוראת השעה.

<ברוך משולם: היה נהוג לתת בשלוש שנות מס שאחרי סיום לימודים ואנחנו בעצם מתאימים את זה ונותנים נקודה אחת בשנת המס העוקבת גם ללימודי תעודה, גם ללימודי תואר ראשון.

<שגית אפיק: כמה נקודות מס קיבלו קודם?

<קריאה: שנה לכל שנה.

<שגית אפיק: אחת לכל שנה.

<ברוך משולם: כן.

<ברוך משולם: אחת לכל שנה.

<שגית אפיק: יכולתי לקבל שלוש פרוס על פני שלוש שנים או שתיים פרוס על שנתיים.

מיקי לוי: למה אתם רוצים להאריך את זה?

<מיכה פרלמן: הסברנו גם בדיון הקודם.

מיקי לוי: הייתה הוראת שעה.

מיקי לוי: היו 39 מיליארד שקלים עם 4.4 אחוזי גירעון, חילקתם כסף לכל העולם.

מיקי לוי: גם זה פיסקלי?

מיקי לוי: אני שואל אתכם.

מיקי לוי: אני בא מכם, אני מגן עליכם אבל כאן אני לא אתן לכם.

מיקי לוי: אני שואל אתכם למה.

מיקי לוי: זה כסף גדול?

<שגית אפיק: מה העלות התקציבית של זה?

<קריאה: את העלות התקציבית, אנחנו ניתן.

<מיכה פרלמן: בסופו של דבר נגיע לחסכון שנתי של 120 מיליון שקלים בצד ההכנסות.

<קריאה: 140 מיליון.

<מיכה פרלמן: 140 מיליון על פני כל החמש שנים של 700 מיליון שקלים כי זה לא מתחיל מהשנה הראשונה.

<מיכה פרלמן: לכן זה משהו פיסקלי לחלוטין.

<מיכה פרלמן: כמו שהסברתי בדיון הקודם - - -

משה גפני: מה פירוש?

משה גפני: אני לא כל כך יודע עברית.

משה גפני: מה זה פיסקלי לחלוטין?

<מיכה פרלמן: זה משהו שהוא נדרש כדי להשלים את המסגרות הפיסקליות שנקבעו בהחלטת הממשלה.

משה גפני: הבנתי.

<מיכה פרלמן: באנו עם הצעה לקיצוץ בתקציב ההשכלה של 260 מיליון שקלים.

מיקי לוי: אבל קיצצתם גם בתקציב ההשכלה הגבוהה.

<מיכה פרלמן: אבל קיצצנו פחות.

<מיכה פרלמן: בעקבות הסיכום הזה.

<מיכה פרלמן: הסיכום הזה הוא חלק מקיצוץ הרבה יותר גדול.

מיקי לוי: אני רוצה להבין.

מיקי לוי: אתה מבין?

מיקי לוי: מסכמים עם יושב ראש אגודת הסטודנטים שיצא פרייר, ואמרנו לו את זה.

משה גפני: היה כאן דיון.

מיקי לוי: היה דיון.

מיקי לוי: במסגרת זאת שיהיו כאילו הסכמות, הוא פוגע בציבור הסטודנטים כי אמרו לו שאם לא, יפגעו בו בהשכלה הגבוהה ועכשיו זה בא בנקודות הזיכוי.

מיקי לוי: מה, שאלו את הילדים שלנו?

מיקי לוי: שאלו את כל הסטודנטים?

משה גפני: הנושא ברור.

משה גפני: אנחנו נראה מה לעשות בזמן ההצבעה.

משה גפני: אני רק מבקש להוסיף, אם אכן החוק הזה יעבור, ואני עוד לא יודע איך הוא יעבור, אם חמש שנים.

משה גפני: אם הוא יעבור ויכול להיות שהוא לא יעבור, אבל אם הוא יעבור, הוא יכול לעבור לשנה אחת, לשנתיים, לשלוש, לחמש, לעשר, למאה.

משה גפני: אבל יכול להיות גם לשנה אחת.

משה גפני: אם הוא אכן בסוף יעבור, אני מבקש להוסיף את מה שאנחנו דיברנו עליו, על תיקון בפקודת מס הכנסה: בפקודת מס הכנסה, בסעיף 66(ג)(1), אחרי פסקה (4) יבוא: (4א) על אף האמור בפסקה (4) בחישוב המס של אישה שנישאה לאלמן יובאו בחשבון נקודת זיכוי בעד כל אחד מילדיו כאמור בפסקה (4).

משה גפני: אחרי פסקה (5) יבוא – על אף האמור בפסקה (5), בחישוב המס של גבר שנישא לאלמנה יובאו בחשבון נקודות זיכוי בעד כל אחד מילדיה שהם פעוטות כאמור בפסקה (5).

משה גפני: יש הסכמה לזה?

<שגית אפיק: יש הסכמה עם רשות המסים.

<ברוך משולם: אני יודע שיש הסכמה עם רשות המסים אבל אנחנו רוצים תיקונים ממש מינוריים וטכניים.

<ברוך משולם: בסעיף (4א), אחרי המלים "בעד כל אחד מילדיו" יבוא פסיק, כאמור בפסקה.

<שגית אפיק: אתה לא רציני.

<ברוך משולם: יש לנו עוד מיהל אחת שאנחנו רוצים להוסיף במילה האחרונה, "יובאו בחשבון נקודות זיכוי", בסעיף (6), בשורה האחרונה, אחרי "בעד כל אחד מילדיה", יוסף "שהוא פעוט".

<שלומית ארליך: כתבנו את זה.

<שגית אפיק: הוא הקריא את זה כרגע.

<ברוך משולם: אני לא שמעתי.

<ברוך משולם: אני מצטער.

משה גפני: אני לא הולך נגדכם, רק מפעם לפעם.

<שגית אפיק: סגרנו את הנושא אתמול.

<שגית אפיק: אני אסביר בשתי מלים מה הקראת.

<שגית אפיק: ביקשתם בישיבה הקודמת לפתור את הבעיה של משמורת משותפת של שני הורים גרושים וכן את הבעיה לגבי אלמן או אלמנה שנישאו מחדש.

<שגית אפיק: אמרו לנו מרשות המסים, ובעיקר ממשרד המשפטים, שהנושא של משמורת משותפת מצוי בדיונים ויש ועדות שעוסקות בנושא ושאי אפשר להיכנס כרגע בחקיקה ולתת לזה פתרונות כי הנושא עדיין נבחן.

<שגית אפיק: לגבי אלמן או אלמנה שנישאו מחדש, גם ברשות המסים הכירו בעובדה שאכן קיימת בעיה ויש הפסד של נקודות זיכוי אחרי הנישואים הללו.

<שגית אפיק: אנחנו שמחים שנעניתם לבקש של הוועדה לתקן את זה בחקיקה.

<שגית אפיק: הנוסח תואם אתכם.

<שגית אפיק: אם זה יעבור, אתה תכניס את זה כהסתייגות של הוועדה.

משה גפני: בסדר.

משה גפני: אני מודה לכם על ההשתתפות.

<שגית אפיק: הכוונה היא כמובן שזה לא יפגע בנקודות זיכוי של האישה ושל הגבר.

<שגית אפיק: זאת אומרת, כל אחד יישאר עם נקודותיו.

<שגית אפיק: זה רק יוסיף על הנקודות.

<ורד טננבוים: אפשר להגיד שרשות המסים אימצה את ההנחיה הזאת למרות שהיא לא הייתה כלולה בחקיקה.

<ברוך משולם: אנחנו נגיד שאנחנו רואים את התיקון הזה כתיקון מבהיר.

<שלומית ארליך: לא רק תיקון מבהיר.

<שלומית ארליך: אישה שנישאת לאלמן, יובאו בחשבון נקודות הזיכוי של הילדים של האלמן אבל גם לא תיפגע זכותה לקבל נקודות זיכוי.

<שגית אפיק: נקודות זיכוי עבור ילדיה שלה, אם יש לה ילדים כאלה.

<שגית אפיק: אני לא בטוחה שאימצתם את זה מאז ומעולם, כי הייתה פנייה ליושב ראש לגבי מישהו שנפגע מזה.

משה גפני: טוב מאוחר מלא כלום.

משה גפני: זה בסדר.

משה גפני: רבותיי, יש הסעות להר הרצל לטקס הזיכרון ליצחק רבין זכרונו לברכה.

משה גפני: אני מסיים כאן את הישיבה.

משה גפני: תודה רבה לכם.

משה גפני: הישיבה נעולה.